**OBRAZLOŽENJE**

**ZA NACRT PRAVILNIKA O IZMJENAMA I DOPUNAMA PRAVILNIKA O ZAŠTITI OD ELEKTROMAGNETSKIH POLJA**

Pravilnik o izmjenama i dopunama Pravilnika o zaštiti od elektromagnetskih polja donosi se temeljem članka 8. stavka 2. i članka 17. Zakona zaštiti od neionizirajućeg zračenja („Narodne novine“, broj 91/10) uz prethodno pribavljeno mišljenje ministra pomorstva, prometa i infrastrukture.

Pravilnik o zaštiti od elektromagnetskih polja („Narodne novine“, broj 146/14) mijenja se i dopunjuje se u dijelu:

* definicije pojma naseljenog mjesta (grad, selo, naselje) kao područje povećane osjetljivosti,
* uvodi se mjerenje izvora zračenja za područja naseljenih mjesta svake druge godine,
* brisani su članci vezani uz profesionalnu izloženost radnika,
* za izvore zračenja (uređaji za magnetnu terapiju i magnetne rezonance) unosi se promjena vezana uz periodička mjerenja koja se obnavljaju svake treće godine,
* propisuje se rok od pet godina za dostavljanje Studije korisnika niskofrekvencijskih izvora elektromagnetskih polja Ministarstvu zdravstva.